เดือนนี้ยาคุมหมดแผงแล้วเลิกกิน เดือนหน้าประจำเดือนจะมาปกติรึป่าวคะ พอดีว่าวางแผนจะฝังยาคุมค่ะ
สวัสดีค่ะ หากกำลังทานยาคุมกำเนิดอยู่ และต้องการเปลี่ยนเป็นการฝังยาคุมกำเนิด แนะนำให้ไปรับการฝังยาคุมเมื่อทานยาคุมกำเนิดครบ 21 เม็ดแล้วค่ะ แต่หากได้ทานยาคุมกำเนิดครบไปนานแล้ว และมีประจำเดือนมาแล้ว ควรรอให้ประจำเดือนในรอบถัดไปมาเสียก่อน ซึ่งมักจะมาภายใน 4-5 สัปดาห์นับจากประจำเดือนครั้งสุดท้ายที่มา แล้วจึงไปรับการฝังยาคุมกำเนิดภายในไม่เกิน 5 วันนับตั้งแต่มีประจำเดือนมาค่ะ ยาฝังคุมกำเนิดก็จะสามารถออกฤทธิ์ในการป้องกันการตั้งครรภ์ได้ทันที แต่หากไม่สามารถไปรับการฝังในช่วงเวลานั้นได้ อาจฝังยาในช่วงเวลาอื่นก็ได้ แต่ต้องมั่นใจว่าไม่ได้มีการตั้งครรภ์เกิดขึ้นก่อนที่จะไปรับการฝังยาค่ะ และหลังฝังยาไปแล้ว ต้องรอยาออกฤทธิ์อย่างน้อย 7 วันก่อนค่ะ